Неки радиоактивни изотопи ксенона, на пример 133-{Xe}- и 135-{Xe}-, настају неутронском радијацијом фисијског материјала унутар нуклеарних реактора. Изотоп 135-{Xe}- је од посебног значаја у процесима који се одвијају у нуклеарним фисијским реакторима. 135-{Xe}- има енормно велики попречни пресек за термалне неутроне од 2,6×106 барна, те тако он делује као апсорбер неутрона или „отров” који може успорити или потпуно зауставити ланчану нуклеарну реакцију након одређеног периода. Ова појава је откривена код првих нуклеарних реактора који су направљени у склопу америчког пројекта Менхетн за производњу плутонијума. Касније су научници начинили промене у дизајну реактора да би повећали реактивност у њима (број неутрона по фисији који даље учествују у фисији других атома нуклеарног горива). „Тровање” реактора са 135-{Xe}- играло је значајну улогу у Чернобиљској катастрофи. Гашење или смањење снаге реактора може бити резултат акумулирања 135-{Xe}- и преласка реактора у такозвану „јодну јаму”.